
Rapport
Jeg har den 04.03.2003 hospitert ved palliativ enhet ved Askim sykehus. Avdelingen en drevet av Askim kommune og utfører lindrende pleie til blant annet cancer pasienter, lungesyke med mer. Det er også høy satsing på terminal pleie.

Avdelingen er liten, med bare noen få senger. Den er i det siste blitt pusset opp med duse og varme farger, tv , sittegruppe og kaffetrakter på hvert rom. Det er også et eget rom beregnet på pårørende og eventuelt den som er innlagt, et sted der de kan trekke seg tilbake i stillhet og ro.

Avdelingen og personellet virket veldig "rolige", og det var tydelig at både pasientene og deres pårørende ble veldig godt tatt vare på.

Av personell var det både hjelpepleiere og sykepleiere, samt legevisitt en gang per uke.

En kunne merke at her var det lagt ned en god jobb for å få til en avdeling som er preget av ro og harmoni, med pasienten i sentrum. Veldig annerledes fra andre avdelinger jeg har vært på, der dynamikken har vært mer preget av en stresset og hektisk atmosfære.

Det har vært en kjempefin erfaring å ta med seg ,og jeg fikk delta både i stell og i møte med pårørende.
